Þingræður haldnar á Alþingi Íslendinga

* Frsm. (Erlendur Þorsteinsson): Herra forseti ! Landbn. ber fram nokkrar brtt. við þetta frv., sem eru að vísu smávægilegar. 1. brtt. er eingöngu skýring vegna þess, sem gert er ráð fyrir í brtt. 3,b, að þegar l. hafa hlotið staðfestingu, skuli fella meginmál þeirra inn í l., sem breyt. voru gerðar á. Þótti þetta réttara, þegar það hefði verið gert. 2 brtt. er um, að l. öðlist þegar gildi. Þótti n. rétt að setja það inn í, og styrkur sá, sem greiddur er, eftir að l. öðlast gildi, greiðist samkv. þessum ákvæðum. 3. brtt. er um ákvæði til bráðabirgða. Það er meining landbn., að það sé ljóst, að verðlagsuppbót skuli einnig greiða á þessar 400–700 kr. fyrir hektara í þúfnasléttun, en ákvæðin í frv. eru ekki nægilega skýr til þess, að það sé tvímælalaust. Ég hygg, að ekki þurfi frekar að skýra þetta. N. væntir, að d. fallist á þessar brtt.



Það er ekki af því, að ég ætli að ræða neitt, sem hefur komið fram við þetta frv., að ég tek til máls, heldur af því, að við atkvgr. um þetta mál í gær gerði hæstv. forsrh. grein fyrir atkv. sínu um brtt. mína á þskj. 380 og lýsti því yfir, að samningar stæðu yfir um það mál, nefnilega 17. gr., milli flokka, og því væri óþarfi af mér að bera þessa till. fram. Þar sem ég taldi ekki þinglegt að mótmæla þessu á þann hátt, að ég gerði grein fyrir atkv. mínu, þá vil ég mótmæla því nú. Þetta er alls ekki rétt með farið hjá hæstv. forsrh. Vil ég m.a. benda á, að nú situr ekkert búnaðarþing, sem mér skilst, að helzt ætti að vera sáttasemjari í þessu máli. Umboð búnaðarþingsmanna er ekki fyrir hendi, þar sem kosningar fara fram í vor. Ég vildi aðeins mótmæla þessu, af því að mér gafst ekki tækifæri til þess í gær. 1) Forsrh.: Ég álít, að búnaðarþing ætti að ná samkomulagi um þetta atriði, og þar sem samkomulagsumleitanir standa yfir, segi ég nei.

* Forsrh. (Hermann Jónasson): Ég skal ekki tefja umr. um þetta mál. Það er rétt, að samningar hafa staðið yfir á búnaðarþingi um, hvernig ætti að haga þessu ákvæði, og sjálfstæðismenn hafa gengið inn á að breyta þessari 17. gr. í annað ákvæði ákaflega líkt, þó að fullnaðarsamkomulag hafi ekki enn orðið. Þó að hv. þm. hafi skilið orð mín bókstaflega, þannig að núna væri verið að semja um þetta atriði og einhver þn. búnaðarþings sæti í málinu, þá bar ekki að skilja það svo, heldur að samkomulagsumleitunum mundi haldið áfram, hvort sem umboð búnaðarþingsmanna er úti eða ekki. Það er óviðeigandi af búnaðarþingsmanni að fara að innleiða deilur um þetta mál hér á þingi, áður en sýnt er, hvort búnaðarþing nær samkomulagi um þetta mál eða ekki, en má. ganga út frá því sem vísu, að verði náð innan skamms. Ég læt í ljós undrun mína yfir því, að reynt skuli hafa verið að draga málið þannig úr höndum búnaðarþings, eins og þessi búnaðarþingsmaður hefur gert.



Ég verð að standa upp aftur til þess að mótmæla forsrh. Ég held, að ef hann hefði hlustað á mál mitt í gær, hefði hann sannfærzt um, að ég var ekki að draga inn deilur um þetta mál. Hv. flokksmönnum hans ber meira að segja saman um það, að ég hagaði orðum mínum alls ekki þannig, að ég hefði vakið þar deilur, enda urðu engar deilur um málið. Menn geta verið hver á sinni skoðun án þess að deila.



Mér skildist það af prívatsamtali, að hv. þm. hafi þótt leiðinlegt að hafa orðið til að gera það, en ég vana, að það verði honum ekki hættulegt við kosningarnar, sem fara í hönd.



Ég veit ekki, hvaðan hann hefur þetta prívatsamtal við mig og mér hafi þótt leiðinlegt að koma fram með till. Ég held, að það hljóti að hafa verið einhverjir draumórar hjá hæstv. forsrh., að hann hafi dreymt eitthvað í nótt, að ég hafi komið til hans í svefni, en ég hef ekki orðið var við, að ég sé neinn svefnfari.